text: Kvinde tog ekskæresten med hjem - det skulle hun ikke have gjort
  24 september 2017 kl. 10.43
  En 45-årig mand gik i nat amok på sin ekskæreste, som havde inviteret ham med hjem. Da politiet kom, smed han tagsten efter dem og truede dem med knive.
  En 45-årig mand gik tidligt søndag morgen amok på sin ekskæreste med tæsk, hvorefter han smed hende halvnøgen på gaden.
  Jesper Duus, vagtchef, Sydøstjyllands Politi: "Da de ankommer ved 5,30-tiden søndag morgen til adressen, begynder manden at smide med både knive og porcelæn. Han kravler på et tidspunkt op på husets tag og begynder også at smide tagsten efter politiet."
  Politiet blev tilkaldt til adressen i Give på grund af naboers meldinger om husspektakel.
  - Da de ankommer ved 5,30-tiden søndag morgen til adressen, begynder manden at smide med både knive og porcelæn. Han kravler på et tidspunkt op på husets tag og begynder også at smide tagsten efter politiet, fortæller vagtchef Jesper Duus, Sydøstjyllands Politi til TV SYD, og fortsætter:
  - Ikke nok med det, så truer han også betjentene med en kniv.
  Kvinden måtte en tur på skadestuen efter den omfattende vold, men er ifølge vagtchefen udskrevet igen.
  Manden var voldsomt påvirket af alkohol eller stoffer og er søndag formiddag ifølge vagtchefen ikke i stand til at møde en dommer.
  